CELEX: 62018CN0064
Language: mt
Date: 2018-02-01 00:00:00
Title: Kawża C-64/18: Talba għal deċiżjoni preliminari mressqa mil-Landesverwaltungsgericht Steiermark (l-Awstrija) fl-1 ta’ Frar 2018 – Zoran Maksimovic

201807060091994332018/C 259/22642018CJC25920180723MT01MTINFO_JUDICIAL20180201161611Kawża C-64/18: Talba għal deċiżjoni preliminari mressqa mil-Landesverwaltungsgericht Steiermark (l-Awstrija) fl-1 ta’ Frar 2018 – Zoran Maksimovic
 ---documentbreak--- C2592018MT1610120180201MT0022161161Talba għal deċiżjoni preliminari mressqa mil-Landesverwaltungsgericht Steiermark (l-Awstrija) fl-1 ta’ Frar 2018 – Zoran Maksimovic
   (Kawża C-64/18)2018/C 259/22Lingwa tal-kawża: il-Ġermaniż
      Qorti tar-rinviju
   
   Landesverwaltungsgericht Steiermark
   
      Partijiet fil-kawża prinċipali
   
   
      Rikorrent: Humbert Jörg Köfler
   
      Konvenut: Bezirkshauptmannschaft Murtal
   
      Parti oħra fil-proċedura: Finanzpolizei
   
      Domandi preliminari
   
   
            1.
         
         
            L-Artikolu 56 TFUE kif ukoll id-Direttiva 96/71/KE tal-Parlament Ewropew u tal-Kunsill tas-16 ta’ Diċembru 1996 dwar l-impjieg ta’ ħaddiema fil-qafas ta’ prestazzjoni ta’ servizzi (
                  1
               ) u d-Direttiva 2014/67/UE tal-Parlament Ewropew u tal-Kunsill tal-15 ta’ Mejju 2014 dwar l-infurzar tad-Direttiva 96/71/KE (
                  2
               ) għandhom jiġu interpretati fis-sens li jipprekludu regola nazzjonali li tipprevedi, fil-każ ta’ nuqqasijiet ta’ twettiq ta’ obbligi formali applikabbli fil-qasam tal-provvista ta’ ħaddiema transkonfinali, bħan-nuqqas ta’ pussess ta’ dokumenti relatati mas-salarji mingħand persuni li jikkollokaw ħaddiema, multi għolja ħafna, b’mod partikolari sanzjonijiet minimi għolja imposti b’mod kumulattiv fir-rigward ta’ kull ħaddiem ikkonċernat?
         
      
            2.
         
         
            Fil-każ li ma tingħatax risposta affermattiva għall-ewwel domanda:
            L-Artikolu 56 TFUE kif ukoll id-Direttiva 96/71/KE tal-Parlament Ewropew u tal-Kunsill tas-16 ta’ Diċembru 1996 dwar l-impjieg ta’ ħaddiema fil-qafas ta’ prestazzjoni ta’ servizzi u d-Direttiva 2014/67/UE tal-Parlament Ewropew u tal-Kunsill tal-15 ta’ Mejju 2014 dwar l-infurzar tad-Direttiva 96/71/KE għandhom jiġu interpretati fis-sens li jipprekludu, fil-każ ta’ nuqqasijiet ta’ twettiq ta’ obbligi formali applikabbli fil-qasam tal-provvista ta’ ħaddiema transkonfinali, li multi kumulattivi jiġu imposti mingħajr limitu massimu assolut?
         
      (
         1
      )	ĠU Edizzjoni Speċjali bil-Malti, Kapitolu 5, Vol. 2, p. 431.
   (
         2
      )	ĠU 2014, L 159, p. 11.